ΓΡΑΠΤΗ ΕΡΩΤΗΣΗ P-0894/02

υποβολή: Freddy Blak (GUE/NGL) προς την Επιτροπή

(22 Μαρτίου 2002)

Θέμα: Αθέμιτοι ανταγωνιστικοί όροι στον τομέα του ποδοσφαίρου

Δυστυχώς η διεξαγωγή και διοργάνωση αθλητικών εκδηλώσεων συνοδεύονται πολύ συχνά από περιπτώσεις δωροδοκίας. Οι περιπτώσεις αυτές αφορούν μεταξύ άλλων τη διαχείριση των Ολυμπιακών Αγώνων, αλλά τα προβλήματα συναντώνται επίσης στους κύκλους του ποδοσφαίρου. Ένας τρόπος να διασφαλισθούν θεμιτοί όροι στον αθλητικό τομέα είναι η δημιουργία διαφάνειας ως προς τις αποφάσεις αφενός και η εκπόνηση σαφών κανόνων αφετέρου.

Στη Δανία, στην Α εθνική κατηγορία ποδοσφαίρου δημιουργήθηκε αθέμιτη ανταγωνιστική κατάσταση, όταν, στα μέσα της ποδοσφαιρικής περιόδου, η ομάδα F.C. Lyngby κήρυξε πτώχευση. Μετά από την πτώχευση, ο εν λόγω ποδοσφαιρικός σύλλογος συνέχιζε να παίζει στην Α εθνικκή κατηγορία με ερασιτεχνική ομάδα. Όλοι — συμπεριλαμβανομένης και της Δανικής Ποδοσφαιρικής Ομοσπονδίας (DBU), που είναιπεύθυνη για το πρωτάθλημα — συμφωνούν ότι ο σύλλογος Lyngby έπρεπε να είχε αποκλειστεί ύστερα από την πτώχευση, αλλά η DBU ξέχασε να αναπροσαρμόσει τους κανόνες. Το αποτέλεσμα είναι ότι ο σύλλογος Lyngby έπαιξε δύο φορές με επαγγελματική ομάδα έναντι ορισμένων συλλόγων, αλλά μια μόνο φορά έναντι άλλων συλλόγων. Κατά συνέπεια, οι ανταγωνιστικοί όροι δεν ήταν ίδιοι για όλους τους συλλόγους. Η κατάσταση αυτή δεν εξυπηρετεί ούτε τους αθλητές, ούτε τους ποδοσφαιρικούς συλλόγους. Δυστυχώς, όλοι εξαρτώνται από την ορθή εφαρμογή των κανόνων εκ μέρους μιας παλαιάς οργάνωσης όπως η DBU. Εάν παραμείνει αμετάβλητη η κατάσταση αυτή, το λυπηρό αποτέλεσμα -εάν δεν λάβει μέτρα η Επιτροπή — θα είναι να ευνοηθεί ο πλουσιότερος σύλλογος της Δανίας, ο F.C. Kbenhavn.

Μπορεί η Επιτροπή, λαμβάνονταςπόψη τα προαναφερθέντα, να εξετάσει την επίκαιρη αυτή δανικήπόθεση, και να διασφαλίσει τον ελεύθερο ανταγωνισμό, προς ικανοποίηση των χορηγών, των επενδυτών και, οπωσδήποτε, των αθλητών και των φιλάθλων· Μπορεί επίσης η Επιτροπή να αναφέρει με ποιον τρόπο προτίθεται να διασφαλίσει τη διαφάνεια στις αποφάσεις που λαμβάνονται στο πλαίσιο των μεγάλων αθλητικών οργανώσεων·

Απάντηση του κ. Monti εξ ονόματος της Επιτροπής

(30 Απριλίου 2002)

Η Επιτροπή επιθυμεί ναπενθυμίσει στο αξιότιμο μέλος του Κοινοβουλίου ότι τόσο η Επιτροπή στην έκθεσή της για τον αθλητισμό πουπέβαλε στο Ευρωπαϊκό Συμβούλιο του Ελσίνκι(1) όσο και το Συμβούλιο της Ένωσης στη δήλωσή του που είναι προσαρτημένη στα συμπεράσματα του Ευρωπαϊκού Συμβουλίου της Νίκαιας (7-9 Δεκεμβρίου 2000)(2), εκδήλωσαν την προσήλωσή τους στην αυτονομία των αθλητικών οργανώσεων και στο δικαίωμά αυτοοργάνωσής των οργανώσεων αυτών μέσω κατάλληλων δομών. Ως εκ τούτου, οι αθλητικές οργανώσεις έχουν ως αποστολή την οργάνωση και την προώθηση του αθλήματος που εκπροσωπούν, και ιδίως τη θέσπιση των ειδικών αθλητικών κανόνων και τη σύσταση των εθνικών ομάδων. Βεβαίως, η αποστολή αυτή πρέπει να εκτελείται με σεβασμό των εθνικών και κοινοτικών νομοθεσιών.

Το ζήτημα που εγείρεται από το αξιότιμο μέλος, δηλαδή κατά πόσον ένας σύλλογος μπορεί να παίζει την ίδια περίοδο με επαγγελματικό καθεστώς και στη συνέχεια με ερασιτεχνικό καθεστώς,πόκειται σαφώς στους ειδικούς αθλητικούς κανόνες και στην αυτονομία των ομοσπονδιών που είναι αναγκαία για την οργάνωση του αθλήματός τους. Επομένως, η Επιτροπή δεν είναι αρμόδια να εξετάσει το βάσιμο της απόφασης της Δανικής Ποδοσφαιρικής Ομοσπονδίας (DBU).

(1) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο. COM(1999)644 τελικό.

(2) Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών.